A kormányzati igazgatásról szóló 2018. évi CXXV. tv. 83. § (1) bekezdés alapján

**a Belügyminisztérium**

pályázatot hirdet

**Európai Együttműködési Főosztály**

ügyintéző álláshely

(emberkereskedelem elleni feladatkör) betöltésére

**A kormányzati szolgálati jogviszony időtartama:**

Határozott idejű, várhatóan 2020. augusztus 13-ig szóló kormányzati szolgálati jogviszony

**Foglalkoztatás jellege:**

Teljes munkaidő

**A munkavégzés helye:**

Budapest, 1051 Budapest, József Attila u. 2-4.

**Ellátandó feladatok, főbb tevékenységi körök:**

* az emberkereskedelem elleni küzdelem területén hazai és nemzetközi, valamint európai uniós szinteken kapcsolattartói, munkacsoport és szakértői csoport-tagsági, valamint a tevékenységhez kapcsolódóan adminisztratív és szervezési, projekt-asszisztensi feladatok ellátásában való részvétel;
* emberkereskedelem elleni küzdelem területén a hazai szakpolitikai fejlemények és álláspontok képviseletében, emellett rendszeres jelentéstételi kötelezettségek ellátásában való részvétel;
* emberkereskedelem elleni küzdelem területén szakmai válaszanyagok, javaslattételek, észrevételezések összeállítása, koordinálása;
* hazai és európai uniós menekültügyi statisztikai kimutatások elkészítése, naprakészen tartása; folyamatos kommunikációt fenntartva a háttérintézményekkel;
* gondoskodik a hatékony információcsere, adatszolgáltatás, a társszervekkel a menekültügyi vonatkozású adatbeszerzések, adatközlések problémamentes fenntartásáról;
* eseti jelleggel gondoskodik társtárcák és nemzetközi, valamint európai uniós intézmények egyéb, a főosztály további feladat- és illetékességi körébe tartozó feladataival kapcsolatban szakmai válaszanyagok, javaslattételek, észrevételezések összeállításáról;
* esetenkénti külföldi utazások vállalása.

**Jogállás, illetmény és juttatások:**

A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény, vezénylés esetén a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény rendelkezései az irányadók.

**Pályázati feltételek:**

* magyar állampolgárság,
* cselekvőképesség,
* büntetlen előélet,
* jogász, egyetemi szintű közgazdász, főiskolai vagy egyetemi szintű nemzetközi kapcsolatok szakon vagy államigazgatási felsőoktatásban szerzett diploma,
* felhasználói szintű MS Office (irodai alkalmazások),
* legalább középfokú angol nyelvvizsga és tárgyalóképes nyelvtudás.

**A pályázat elbírálásánál előnyt jelent:**

* jogász végzettség,
* európai uniós területen szerzett szakmai tapasztalat, az Európai Unió jog- és intézményrendszerének ismerete,
* hazai közigazgatásban, elsősorban a migráció, menekültügy terén szerzett szakmai tapasztalat,
* a belügyi ágazat ismerete,
* a német vagy a francia nyelv ismerete.

**Elvárt kompetenciák:**

* önállóság,
* nagyfokú terhelhetőség,
* rugalmasság,
* precizitás,
* jó szervezőkészség,
* jó alkalmazkodási, együttműködési képesség,
* csoportmunkára való alkalmasság.

**A pályázat részeként benyújtandó iratok, igazolások:**

* részletes fényképes szakmai önéletrajz,
* motivációs levél,
* valamint nyilatkozat arról, hogy a pályázati anyagban szereplő adatokat az eljárásban résztvevők megismerhetik.

A pályázaton kérjük feltüntetni: „ügyintéző (emberkereskedelem elleni feladatkör)”

**Az álláshely betölthetőségének időpontja:**

Az álláshely a pályázatok elbírálását követően azonnal betölthető.

**A pályázat benyújtásának határideje:** **2019. október 15.**

A pályázati kiírással kapcsolatosan további információt az [euefo@bm.gov.hu](mailto:euefo@bm.gov.hu) e-mail címen kérhet.

**A pályázatok benyújtásának módja:**

Elektronikus úton Vígh Viktória részére a [viktoria.vigh@bm.gov.hu](mailto:viktoria.vigh@bm.gov.hu) e-mail címen keresztül.

**A pályázati eljárás, a pályázat elbírálásának módja, rendje:**

A beérkezett pályázatokat a Belügyminisztérium szakértő munkatársaiból álló szakmai bíráló bizottság értékeli. A kiválasztott pályázókat a bizottság szóbeli interjún hallgatja meg. A pályázat eredményéről a pályázók elektronikus értesítést kapnak. A nyertes pályázó legkésőbb az álláshely betöltésekor köteles a 3 hónapnál nem régebbi erkölcsi bizonyítványt eredetben benyújtani.

**A pályázat elbírálásának határideje:** 2019. október 31.

**A munkáltatóval kapcsolatos egyéb lényeges információ:**

Az álláshelyhez tartozó besorolás: vezető-kormánytanácsos. A határozott idejű kormányzati szolgálati jogviszony tartósan távollévő kormánytisztviselő helyettesítésére szól. A pályázatra a Belügyminisztérium irányítása alá tartozó rendvédelmi szerv hivatásos állományú tagja is jelentkezhet. (Hivatásos állományú személy sikeres pályázata esetén a foglalkoztatás vezényléssel történik.)

**A munkáltatóval kapcsolatban további információt a** [**www.kormany.hu/hu/belugyminiszterium**](http://www.kormany.hu/hu/belugyminiszterium) **honlapon szerezhet.**